Document ID: 31987R0156

*****
ΚΑΝΟΝΙΣΜΟΣ (ΕΟΚ) αριθ. 156/87 ΤΗΣ ΕΠΙΤΡΟΠΗΣ
της 21ης Ιανουαρίου 1987
για προσωρινή παρέκκλιση από τον κανονισμό (ΕΟΚ) αριθ. 1528/78 περί κοινής οργανώσεως αγοράς στον τομέα των αποξηραμένων ζωοτροφών, όσον αφορά τη διάρκεια ισχύος των πιστοποιητικών συμπληρωματικής ενίσχυσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1985/86 (2), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1528/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2341/86 (4), διευκρινίζει στο παράρτημα τη διάρκεια ισχύος του πιστοποιητικού της συμπληρωματικής ενίσχυσης· ότι προβλέπεται ήδη ότι οι αιτήσεις για προκαθορισμό της συμπληρωματικής ενίσχυσης για την περίοδο εμπορίας 1987/88 θα αφορούν κατά τους επόμενους μήνες ποσότητες αφύσικα υψηλές· ότι πρέπει, για να αποφευχθεί η διατάραξη της αγοράς, να μειωθεί η διάρκεια ισχύος των εν λόγω πιστοποιητικών για μία καθορισμένη περίοδο·
ότι η Επιτροπή Διαχειρίσεως Αποξηραμένων Ζωοτροφών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση των διατάξεων του παραρτήματος του κανονισμού (ΕΟΚ) αριθ. 1528/78, τα πιστοποιητικά για συμπληρωματική ενίσχυση για τα οποία η αίτηση κατατίθεται κατά την περίοδο από την ημερομηνία που αρχίζει να ισχύει ο παρών κανονισμός μέχρι τις 30 Απριλίου 1987 ισχύουν μέχρι τις 30 Απριλίου 1987.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 1987.

Labels: 17